Nafarroako Parlamentuko Mahaiak, 2019ko urriaren 14an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Buil García jaunak aurkeztutako galdera, programa-akordioaren helburuak betetzeko behar diren finantzaketa-bermeei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko urriaren 14an

Lehendakaria: Unai Hualde Iglesias

GALDERAREN TESTUA

Nafarroako Podemos-Ahal Dugu foru parlamentarien elkarteari atxikitako foru parlamentari Mikel Buil Garcíak, Legebiltzarreko Erregelamenduan xedatuaren babesean, honako galdera hau aurkezten du, Nafarroako Gobernuko Lehendakariak hurrengo Osoko Bilkuran ahoz erantzun dezan:

Nafarroako Gobernuak beherapen fiskalak iragarri eta Calviño ministroak Espainiako desazelerazio ekonomikoaz hedabideetan berriki egindako adierazpenak izan ondoren, Nafarroako Gobernuak nola bermatuko du programa-akordioaren helburuak betetzeko behar den finantzaketa?

Iruñean, 2019ko urriaren 7an

Foru parlamentaria: Mikel Buil García